cyanic-selkie/wikianc huggingface dataset:
नामान्त ख़िताब
नामान्त ख़िताब, जिन्हें प्रत्यायी आद्याक्षर, प्रत्यायी शीषर्क या नामान्त उपाधि भी कहा जाता हैं, वे अक्षर होते हैं जिन्हें व्यक्ति के नाम के अंत में लगाएँ जाते हैं ताकि यह संकेत मिले कि वह व्यक्ति कोई पदवी, शैक्षणिक डिग्री, मान्यता, कार्यालय, सैन्य ख़िताब या सम्मान का धारक हैं, अथवा वह किसी धार्मिक संस्थान या बिरादरी का एक सदस्य हैं। एक व्यक्ति कई अलग-अलग नामान्त ख़िताबों के समूहों का प्रयोग कर सकता हैं, लेकिन कुछ संदर्भों में समूहों की की संख्या को एक या कुछ तक सीमित करने की प्रथा हो सकती हैं। जिस क्रम में नामान्त ख़िताब किसी नाम के बाद सूचीबद्ध होते हैं, वह पूर्वता के नियमों और प्रवृत्त स्थिति के लिए क्या उपयुक्त हैं, इस पर आधारित होता हैं। नामान्त ख़िताब नाम प्रत्यय के मुख्य प्रकारों में से एक हैं। इसके विपरीत, नामादि ख़िताब नाम का अनुसरण करने के बजाय, उसके पहले आते हैं।
प्रकार
नामान्त ख़िताबों के प्रकारों की सूची के लिए, निम्नलिखित लिंक देखें: नामान्त ख़िताबों की सूची
जिस क्रम में योग्यताएँ/पुरस्कार और सम्मान लिखे जाते हैं
जिस क्रम में योग्यताएँ/पुरस्कार और सम्मान व्यक्ति के नाम के बाद लिखे जाते हैं, वह मानक प्रथा से तय हो होता हैं, जो क्षेत्र और संदर्भ के हिसाब से बदल सकता हैं।
अमेरिका में नामान्त ख़िताब का क्रम
अमेरिका में निम्न क्रम में नामान्त ख़िताबो को सूचित करने का मानक प्रोटोकॉल हैं-
सक्रिय सेवाओं के कर्मी उनकी सेवा की शाखा को इंगित करने के अलावा अन्य किसी भी नामान्त ख़िताब का उपयोग नहीं करते। उचित नामपूर्व और नामान्त ख़िताबो द्वारा नाम कोष्टकों के भीतर लिखें जाते हैं। उदाहरणार्थ, फायर-फाइटर जॉन डो, सी० ऍफ़० डी०.
सिघनापुर गाँव, छिबरामऊ (कन्नौज)
सिघनापुर छिबरामऊ, कन्नौज, उत्तर प्रदेश स्थित एक गाँव है।
बिहार का प्रतीक
बिहार का प्रतीक भारतीय राज्य बिहार की सरकार का आधिकारिक लोगो है।
डिज़ाइन
बिहार के प्रतीक में दो स्वस्तिकों से घिरे बोधि वृक्ष प्रार्थना की मालाओं से दर्शाया गया है। पेड़ का आधार एक ईंट है जिस पर بہار, उर्दू के लिए "बिहार" खुदा हुआ है।
सरकारी बैनर
एक सफेद मैदान पर राज्य के प्रतीक को प्रदर्शित करने वाले बैनर द्वारा बिहार सरकार का प्रतिनिधित्व किया जा सकता है।
गाउस का नियम (चुंबकत्व)
भौतिकी में चुंबकत्व से संबन्धित गाउस का नियम मैक्सवेल के चार समीकरणों में से एक है। (गाउस का स्थिरविद्युत से संबंधित नियम भी गाउस के चार समीकरणों में शामिल है)
इस नियम के अनुसार चुंबकीय क्षेत्र B का डाइवर्जेंस शून्य होता है। इसी को दूसरे शब्दों में कह सकते हैं कि चुंबकीय एकध्रुव (मोनोपोल्स) हो ही नहीं सकते। चुंबकत्व में सबसे मूल या आधारभूत चीज चुंबकीय द्विध्रुव है।
अवकलन रूप में (Differential form)
जहाँ
समाकलन रूप में (Integral form)
जहाँ,
वेस्टपैक स्टेडियम
वेलिंगटन रीजनल स्टेडियम (नामकरण अधिकार के माध्यम से वेस्टपैक स्टेडियम के रूप में जाना जाता है, और आम तौर पर द केक टिन के रूप में जाना जाता है) वेलिंगटन, न्यूजीलैंड में एक प्रमुख खेल स्थल है। स्टेडियम के कटोरे की साइट का आकार 48,000m2 है।
स्टेडियम का निर्माण 1999 में फ्लेचर कंस्ट्रक्शन द्वारा किया गया था और यह सीबीडी से एक किलोमीटर उत्तर में प्रमुख परिवहन सुविधाओं (जैसे वेलिंगटन रेलवे स्टेशन) के करीब स्थित है। यह पुनर्निर्मित रेलवे भूमि पर बनाया गया था, जो आवश्यकताओं के लिए अधिशेष था।
स्टेडियम संगीत समारोहों के लिए एक बड़ी क्षमता वाले स्थल के रूप में भी कार्य करता है।
प्रभात खबर
प्रभात खबर झारखंड, बिहार और पश्चिम बंगाल में दैनिक रूप से प्रकाशित होने वाला एक हिंदी भाषा का समाचार पत्र है। यह अखबार भारत के कई राज्यों में प्रसारित होता है, जिनमें बिहार, झारखंड, पश्चिम बंगाल और उड़ीसा के कुछ हिस्से शामिल हैं। इसकी स्थापना अगस्त 1984 में झारखंड की राजधानी रांची में हुई थी।
इतिहास
1984 में झारखंड की राजधानी रांची में गायन रंजन द्वारा प्रभात खबर का पहला संस्करण लॉन्च किया गया था। 1989 में वायर रोप बनाने वाली अग्रणी कंपनी उषा मार्टिन ग्रुप ने प्रभात खबर का अधिग्रहण किया। अखबार ने 1992 में चारा घोटाले की रिपोर्ट करना शुरू किया। धमकियां मिलने के बावजूद, अखबार ने घोटाले पर 70 रिपोर्टें लिखीं और चार या पांच पत्रकारों ने कहानी की रिपोर्टिंग की।
1995 में प्रभात खबर ने झारखंड के इस्पात शहर जमशेदपुर में लॉन्च के साथ अपनी महत्वाकांक्षी विस्तार योजना शुरू की। प्रभात खबर का 1996 में पटना, 1999 में धनबाद, 2000 में कोलकाता, 2004 में देवघर, 2006 में सिलीगुड़ी, 2010 में मुजफ्फरपुर, 2011 में भागलपुर और गया संस्करण लॉन्च किया गया।
2001 में प्रभात खबर ने गुणवत्तापूर्ण पत्रकारों को विकसित करने के लिए प्रभात खबर इंस्टीट्यूट ऑफ मीडिया स्टडीज नाम से मीडिया संस्थान शुरू किया। 2008 में प्रभात खबर ने रांची और जमशेदपुर में एफएम रेडियो चैनल 104.8 रेडियो धूम के लॉन्च के साथ इलेक्ट्रॉनिक्स मीडिया में प्रवेश किया। प्रभात खबर ने 2012 में ग्रामीण आबादी को लक्षित एक साप्ताहिक समाचार पत्रिका पंचायतनामा का शुभारंभ किया।
प्रभात खबर रांची, जमशेदपुर, धनबाद, देवघर, पटना, मुजफ्फरपुर, भागलपुर, गया, कोलकाता और सिलीगुड़ी से छपी और प्रसारित होती है। इंडियन रीडरशिप सर्वे (आईआरएस) 2017 के अनुसार, 13.49 मिलियन की पाठक संख्या के साथ, प्रभात खबर सभी भाषाओं में दसवां सबसे अधिक पढ़ा जाने वाला समाचार पत्र है, और भारत में छठा सबसे अधिक पढ़ा जाने वाला हिंदी समाचार पत्र है।
वेब फ़ीड
वेब फ़ीड (या न्यूज़ फ़ीड)) प्रयोगकर्ताओं को निरंतर नवीनीकृत विषय वस्तुओं को उपलब्ध कराने हेतु प्रयोग किया जाने वाला डेटा प्रारूप है। डेटा सामग्री प्रदाता सिंडिकेट के माध्यम से वेब फ़ीड उपलब्ध करवाते हैं जिन्हें प्रयोगकर्ता सब्सक्राइब कर सकते हैं। एक स्थान से वेब फ़ीड उपलब्ध करवाने को एग्रीगेशन (aggregation) कहते हैं और ऐसा एक एग्रीगेटर (aggregator) द्वारा किया जाता है। वेब फ़ीड को कभी कभी सिंडिकेटेड फ़ीड भी कहा जाता है।
वेब फ़ीड के उपयोग का एक विशिष्ट परिदृश्य यह है कि एक सामग्री प्रदाता अपनी साईट पर फ़ीड लिंक देता है जिन्हें प्रयोगकर्ता एग्रीगेटर प्रोग्राम (इन्हें फ़ीड रीडर अथवा न्यूज़ रीडर भी कहते हैं) की सहायता से ले सकते हैं; ऐसा करना वेब ब्राउज़र से लिंक को एग्रीगेटर पर खींच ले आने जितना सरल होता है। निर्देश देने पर, एग्रीगेटर अपनी फ़ीड की सूची में सभी सर्वरों से पूछता है कि क्या उनके पास कोई नई सामग्री है, यदि हां, तो या तो एग्रीगेटर नई सामग्री का एक नोट बना देता है या उसे डाउनलोड कर देता है। एग्रीगेटर को नई सामग्री को जांचने के लिए समयबद्ध किया जा सकता है। वेब फ़ीड पुल टेक्नोलोजी का उदाहरण है, हालांकि वे प्रयोगकर्ताओं को सामग्री पुश करते हुए प्रतीत होते हैं।
वेब फ़ीड द्वारा प्रदत्त सामग्री विशेष रूप से HTML (वेब पृष्ठ सामग्री) होती हैं अथवा वे वेब पृष्ठों के लिंक या डिजिटल माध्यमों के अन्य प्रकार हो सकते हैं। आमतौर से जब वेबसाइटें प्रयोगकर्ताओं को सामग्री परिवर्तन के संकेत की वेब फ़ीड उपलब्ध करवाती हैं, तब वे सम्पूर्ण समग्री के स्थान पर सिर्फ उसका सारांश ही दिखाती हैं।
कई वेब साइट्स, वेब ब्लॉग्स, स्कूल्स एवं पॉडकास्टर्स वेब फ़ीड उपलब्ध करवाते हैं।
लाभ
ईमेल के माध्यम से निरंतर परिवर्तनशील सामग्री को उपलब्ध कराने की तुलना में वेब फ़ीड के कुछ लाभ हैं:
वेब फ़ीड के प्रयोग के लिए फ़ीड रीडर का उपयोग करना होता है। यह साधन एक स्वचालित ईमेल प्रोग्राम की तरह काम करता है, लेकिन इसमें किसी ईमेल पते की आवश्यकता नहीं होती है। प्रयोगकर्ता किसी विशेष वेब फ़ीड को सब्सक्राइब कर लेता है और उसके बाद उसको परिवर्तित सामग्री हर बार प्राप्त होती रहती है। फ़ीड रीडर ऑनलाइन (एक वेबमेल खाते की तरह) या ऑफ़लाइन हो सकता है। हाल ही में मोबाइल फ़ोन पर उपयोग किये जा सकने वाले रीडर भी बाज़ार में आ गए हैं। एक ऑफ़लाइन वेब फ़ीड को प्रयोगकर्ता के कंप्यूटर पर डाउनलोड किया जाता है। फ़ीड रीडर का प्रयोग निजीकृत होम पेज, जैसे आईगूगल (iGoogle), माई याहू (My Yahoo), तथा माई एमएसएन (My MSN) पर, मौसम, पूंजी बाज़ार के भाव आदि खबरों को डालने के लिए भी किया जाता है। व्यक्तिगत पृष्ठों पर अन्य साइटों से सामग्री लाने के लिए भी फ़ीड का प्रयोग किया जाता है। प्रयोगकर्ताओं एवं प्रयोगकर्ता समूहों के बीच आंतरिक एवं बाहरी वेब फ़ीड को बांटने, व्यवस्थित करने तथा पता लगाने हेतु संगठन फायरवाल के पीछे वेब फ़ीड सर्वर का प्रयोग कर सकते हैं। कुछ अन्य वेब आधारित साधन फ़ीड रीडिंग के लिए ही होते हैं। शुरूआती रीडर डेस्कटॉप आधारित थे, जिनमें से कुछ अभी भी लोकप्रिय हैं, विशेष रूप से उन व्यक्तियों के बीच जो बड़ी संख्या में फ़ीड पढ़ते हैं। उदाहरण के तौर पर फीडडेमन (FeedDemon), नेटन्यूज़वायर (NetNewsWire), ब्लॉगब्रिज (BlogBridge) तथा आरएसएसआउल (RSSOwl). आउटलुक 2007 (Outlook 2007) तथा थंडरबर्ड (Thunderbird) जैसे कुछ अन्य ईमेल क्लायंट भी फ़ीड को संचालित कर लेते हैं। ओपेरा (Opera), सफारी (Safari), फायरफ़ॉक्स (FireFox), इंटरनेट एक्स्प्लोरर (Internet Explorer) 7.0 तथा कई अन्य ब्राउज़र्स लाइव बुकमार्क्स (Live Bookmarks), फेवरेट्स (Favorites) तथा अन्य कई तकनीकों से फ़ीड को ब्राउज़र्स में समाहित कर लेते हैं।
स्क्रैपिंग
आमतौर पर एक वेब फ़ीड को उसके सृजक द्वारा ही उपलब्ध करवाया जाता है। सामान्यतः फ़ीड तथा वेबसाइट एक ही जगह से आते हैं। तथापि सभी वेबसाइट्स फ़ीड उपलब्ध नहीं कराते. कभी कभी तीसरा पक्ष वेबसाइट पढ़ कर स्क्रैपिंग द्वारा उसकी फ़ीड उपलब्ध करवा सकता है। स्क्रैपिंग विवादास्पद है क्योंकि यह सामग्री के स्वामी द्वारा न चुने गए प्रकार से इसको वितरित करता है।
तकनीकी परिभाषा
वेब फ़ीड एक डॉक्युमेंट (सामान्यतः XML आधारित) है जिसके असंयोजित भाग में सामग्री के स्रोत का वेब लिंक होता है। यद्यपि समाचार वेब साइट्स तथा ब्लॉग्स वेब फ़ीड के सामान्य स्रोत हैं, तथापि फ़ीड का प्रयोग किसी भी संरचित सूचना के वितरण के लिए किया जाता है, जो कि मौसम से लेकर शीर्ष दस गानों कि सूची तथा खोज के परिणामों तक हो सकती है। वेब फ़ीड के दो मुख्य स्वरूप हैं: आर एस एस (RSS) और एटम.
सूचना के लिए फ़ीड उपलब्ध कराये जाने का वर्णन करने वाले दो मुख्य शब्द "फ़ीड का प्रकाशन" और "सिंडिकेशन" हैं। सिंडिकेट की गयी वेब फ़ीड सामग्री प्रकाशित समाचार पत्र की तरह ही अन्य वेब साइटों द्वारा साझा एवं पुनर्प्रकाशित की जा सकती है। (इसी कारण आर एस एस (RSS) की लोकप्रिय परिभाषा वास्तव में सरल सिंडिकेशन है).
फ़ीड को प्रयोगकर्ताओं द्वारा सीधे ही एग्रीगेटर्स या फ़ीड रीडर्स के द्वारा सब्सक्राइब किया जाता है जो कई वेब फ़ीड को एक स्क्रीन अथवा स्क्रीनों की श्रृंखला पर दिखाती है। कुछ आधुनिक वेब ब्राउज़र में एग्रीगेटर सुविधा शामिल होती है। प्रयोगकर्ता साधारणतया फ़ीड सब्सक्राइब करने के लिए हाथ से URL डालते हैं अथवा ब्राउज़र में लिंक पर क्लिक करते हैं।
वेब फ़ीड मनुष्यों द्वारा पढ़ने योग्य न होकर मशीनों द्वारा पढ़ने योग्य होती हैं, इसी कारण शुरुआत में वेब फ़ीड से लोग भ्रमित हो जाते हैं। इसका मतलब यह है कि वेब फ़ीड का प्रयोग स्वचालित रूप से किसी भी मानवीय हस्तक्षेप के बिना एक वेबसाइट की जानकारी दूसरी में स्थानांतरित करने के लिए किया जा सकता है।
गोबर्धनपुर कानप
गोबर्धनपुर कानप में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
डुमैला N.Z.A., नैनीताल तहसील
डुमैला N.Z.A., नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
भक्तिरसशास्त्र (वैष्णव)
महाप्रभु चैतन्य (१४८६-१५३३ ई.) की प्रेरणा से वृंदावन के षट्गोस्वामियों में अन्यतम रूपगोस्वामी (१४७०-१५५४ ई.) ने वैष्णव संप्रदाय के धर्मदर्शन की छाया में भक्तिरसशास्त्र का प्रवर्तन किया। "भक्तिरसामृत सिंधु" तथा "उज्ज्वलनीलमणि", जिसमें कामशास्त्र की परंपराओं का रिक्थ है, वैष्णव रसशास्त्र के मौलिक और उपजीव्य ग्रंथ हैं।
परिचय
भक्तिरसामृतसिंधु में भक्ति तथा भक्तिरसों का विशद विवेचन करने के बाद शृंगार अथवा मधुर भक्तिरस का विशेष प्रतिपादन उज्ज्वलनीलमणि का प्रतिपाद्य है। इस मधुर रस का स्थायी भाव कृष्ण तथा गोपियों की पारस्परिक प्रियता (जो संभोग का आदिकारण है) मधुरा रति है। विभाव, अनुभाव तथा व्यभिचारी भावों से इस रति के आस्वाद का मधुर रस है, यह रस रहस्य है सभी भक्त इसके अधिकारी नहीं हैं किंतु सभी भक्तिरसों जैसे कि शांत प्रीति, वात्सल्य से यह श्रेष्ठ है। इसे भक्तिरसराज कहा गया है। भक्तिरसामृतसिंधु की पद्धति और आधार पर नाट्यशास्त्र के ग्रंथों में वर्णित भेद प्रभेद के ग्रहण, परिहाण, परिवर्धन के साथ चैतन्य संप्रदाय की सांस्कृतिक चेतना के नए संदर्भ में इन्हीं विभावादि तथा आनुषंगिक प्रसंग का विवेचन उज्ज्वलनीलमणि का विषय है। मधुरा रति के आलंबन विभाव नायकचूडामणि कृष्ण तथा हरिप्रियाएँ हैं। नायकभेद धीरोदत्त, धीरोद्धत, धीरललित, धीर प्रशांत के अतिरिक्त ब्रज में पूर्णतम, मथुरा में पूर्णतर, द्वारका में पूर्ण के रूप में नीतिभेद, दक्षिण, षट, धृष्टभेदी को मिलाकर नायक के ९६ भेद माने गए हैं। नायक के पाँच सहायक हैं। नायिका भेद मूलत: दो हैं। श्रृंगार का परमोत्कर्ष इसी में प्रतिष्ठित है। स्वकीया के साधनपरा, देवी नित्यप्रिया ये तीन भेद तथा अनेक उपभेद हैं। अभिसारिका, वासकसज्जा उत्कंठिता आदि आठ भेद हैं, इन सभी भेदोपभेदों को मिलाकर नायिकाभेद ३६० हैं, यों स्वकीया की ही संख्या १६१०८ है। दूती के स्वयंदूती तथा आप्तदूती दो भेद तथा अंतिम के तीन प्रधान उपभेद माने गए हैं। उद्दीपन विभाव कृष्ण तथा हरिप्रियाओं से संबंधित भेदोपभेद से अनेक प्रकार के हैं अनुभावों में बाईस अलंकार (भाव, हाव, हेला आदि) सात ईद्भास्वर सात वाचिक (आलाप, विलापादि) तथा सात्विक भाव वर्णित हैं। तैंतीस प्रख्यात व्यभिचारिभावों का (उग्रता तथा आलस्य को छोड़कर) भाव के उदयादि के भेद से वर्णन है। अंत में मधुरा रति के स्वरूप तथा पक्षों का तथा मधुर रस (संयोग विप्रलंभ) के भेदोपभेदों का वर्णन सर्वथा मौलिक है।
डी॰ पुरंदेश्वरी
डी॰ पुरंदेश्वरी (दग्गुबती पुरंदेश्वरी, దగ్గుబాటి పురంధరేశ్వరి जन्म April 22, 1959) आन्ध्र प्रदेश से भारतीय राजनीतिज्ञा है। वो २००९ में हुए आमचुनाव में आंध्र प्रदेश के विशाखापट्टनम चुनाव क्षेत्र से १५वीं लोकसभा के लिए सदस्य निर्वाचित हुईं। इससे पहले वो बापतला लोक सभा क्षेत्र का प्रतिनिधित्व करती थीं। पुरंदेश्वरी 7 मार्च 2014 को कांग्रेस छोड़कर भारतीय जनता पार्टी में शामिल हुई। 4 जुलाई, 2023 को भाजपा के केंद्रीय नेतृत्व ने उन्हें आंध्र प्रदेश भाजपा का अध्यक्ष नियुक्त किया ।
संसद सदस्य के रूप में
उन्होंने संसद में विभिन्न अहम बिलों पर चर्चाओं में भाग लिया, उदाहर्णार्थ: घरेलु हिंसा विधेयक, हिन्दू उत्तराधिकार (संशोधन) बिल आदि। एशियन एज पत्रिका ने संसद में उनके प्रदर्शन की सराहना करते हुए उन्हें सन 2004-05 का सर्वश्रेष्ठ सांसद चुना।
शुरुआती जीवन व शिक्षा
उन्होंने अपनी शिक्षा चेन्नई के प्रतिष्ठित विद्यालय सक्रेड हार्ट मैट्रिकुलेशन हाइयर सेकेंडरी स्कूल, चर्च पार्क से ग्रहण की। उन्होंने बीए की डिग्री साउथ इंडियन एड्जुकेश्नल ट्रस्ट एंड वुमेन कॉलेज, चेन्नई से हासिल की। उन्होंने रत्नशास्त्र का भी कोर्स किया है। बाद में वो हैदराबाद में जेम एंड ज्वेलरी इंस्टीट्यूट में स्थानान्तरित हो गयीं।
वो पाँच भाषाएँ लिख व पढ़ सकती हैं। इनमे अंग्रेजी, तेलुगु, तमिल, हिन्दी और फ़्रांसिसी शामिल हैं।
पारिवारिक सम्बन्ध
वो आन्ध्र प्रदेश के पूर्व मुख्यमंत्री और तेलुगु देशम पार्टी के संस्थापक एन॰ टी॰ रमाराव की बेटी हैं। उन्होंने दग्गुबती वेंकटेश्वरा राव से विवाह किया है, जो केन्द्र सरकार में पूर्व मंत्री, पूर्व कैबिनेट सदस्य और आन्ध्र प्रदेश विधान सभा के वर्तमान विधायक है। वे प्रकाशम जिले की परचूर विधान सभा क्षेत्र से चुने गए। वह तेलुगु फिल्म अभिनेत्री नंदामुरी बालाकृष्णा और नंदामुरी हरिकृष्णा की बहन हैं।
सब्बम हरि
सब्बम हरि भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के चुनाव क्षेत्र से १५ वीं लोकसभा के लिए सदस्य निर्वाचित हुए हैं।
धारकोट, कर्णप्रयाग तहसील
धारकोट, कर्णप्रयाग तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
आँसू बने अंगारे
कहानी
अपनी पहली पत्नी के मौत के बाद मिस्टर वर्मा, जो अपने कंपनी का मैनेजिंग डाइरेक्टर है, वो दुर्गादेवी (बिन्दु) से शादी कर लेता है। जिससे वो उसके बेटे, रवि वर्मा (जितेन्द्र) की देखरेख कर सके। दुर्गा अपने बच्चे किरण वर्मा (किरण कुमार) को जन्म देती है। कुछ सालों के बाद मिस्टर वर्मा की मौत हो जाती है। उसके बाद दुर्गा अपने कदम राजनीति में रखने का फैसला करती है, जिसमें सेवकराम (प्रेम चोपड़ा) उसकी मदद करता है। रवि अपने पिता की जगह कंपनी का मैनेजिंग डाइरेक्टर बन जाता है। इसके तुरंत बाद ही उसे एक गरीब लड़की, उषा (माधुरी दीक्षित) से प्यार हो जाता है। इस कारण वो उसे अपने कंपनी में टाइपिस्ट का काम दे देता है। वो दोनों के बीच अमीरी-गरीबी का बहुत बड़ा अंतर होने के कारण उसके रिश्ते के प्रस्ताव को ठुकरा देती है। ठीक इसी कारण उसकी माँ भी इस रिश्ते के लिए नहीं मानती है, पर अपने मुख्य मंत्री के चुनाव में गरीबों का वोट पाने के लिए वो इस रिश्ते के लिए मान जाती है।
रवि से उषा प्यार करने लगती है। उन दोनों की शादी के बाद, दुर्गा चुनाव में खड़े होती है और जीत भी जाती है। उषा एक दिन दुर्गा के शादी को तैयार होने के असली कारण का पता चलता है, जिससे वो दुःखी हो जाती है, पर वो ये बात सभी से छुपा लेती है। उषा माँ बनने वाली होती है। वहीं दुर्गादेवी अपने कार्य में व्यस्त हो जाती है और रवि को अपने व्यापार से जुड़े काम करने के लिए लंदन जाना पड़ता है। उसे लगता है कि उसकी माँ, उसकी बीवी का ख्याल रख लेगी।
किरण अपनी माँ से झूठ बोलता है कि उषा का रवि से शादी होने से पहले उसके साथ चक्कर चल रहा था। हैरान दुर्गादेवी खुद इस मामले को निपटाने की कोशिश करती है। दुर्गादेवी, किरण और सेवकराम से उषा काफी विनती करती है, पर वे लोग उसे घर से निकाल देते हैं। जब रवि अपने घर वापस आता है तो उसे पता चलता है कि उसके ऑफिस में ही किरण ने उषा की माँ और बहन के साथ बलात्कार करने की कोशिश की थी और उषा को घर में जला कर मारने की कोशिश भी किया गया था। उषा और उसके अजन्मे बच्चे को फिर से वे लोग मारने की कोशिश करते हैं। किस्मत से वे दोनों बच जाते हैं और बच्चे का जन्म भी हो जाता है। वे दोनों एक दयालु टैक्सी ड्राइवर, हामिद के साथ रहते हैं, जिसके एक पैर को किरण और उसके गुंडों ने काट दिया था। वो उषा और उसकी बेटी मधु की मदद करते रहता है।
कुछ सालों के बाद हामिद की मौत हो जाती है और मधु भी बड़ी हो कर कॉलेज जाने लगती है। वो अपनी माँ की तरह दिखते रहती है। सेवकराम से उसे अपने परिवार और अपनी माँ के अतीत का पता चलता है। इसका पता चलने पर वो अपनी दादी और चाचा से बदला लेने की सोचती है। वो कोई और बन कर वर्मा के घर में कदम रखती है। वो जल्द ही अपने पिता की सहायक बन जाती है। अपने बदलने के लिए वो किरण पर उसे छेड़ने का झूठा आरोप लगा देती है, तभी रवि को पता चलता है कि किरण ने उषा के साथ क्या किया था। अपना बदला लेने के बारे में जब वो अपनी माँ को बताती है तो वो उल्टा उस पर गुस्सा करती है। अचानक रवि उनके घर आ जाता है और इतने सालों के बाद उषा से मिलता है। वे दोनों एक हो जाते हैं, पर मधु अब भी अपने पिता के ऊपर गुस्सा करती है कि वो इतने सालों से क्यों उसे ढूंढने तक का कोशिश नहीं किया। रवि उसे दुर्गा और किरण के किए काम के बारे में बताता है और ये भी बताता है कि सेवकराम भी इस योजना का हिस्सा था जो वर्मा कंपनी को हासिल करने के लिए बनाया गया था।
दुर्गा और किरण को अपनी गलती का एहसास हो जाता है। किरण बचने के लिए सेवकराम के पास चले जाता है। वहाँ सेवकराम को श्यामसुंदर (अनुपम खेर) मार देता है। किरण मरते वक्त सारी सच्चाई बता देता है कि वो किस तरह उषा पर आरोप लगाया था और कितने गुनाह उसने किए थे। उसके सच्चाई बताने के कारण सभी उसे माफ कर देते हैं और उसके मौत के बाद सभी एक हो जाते हैं।
संगीत
संगीत: राजेश रोशन
राष्ट्रीय धातुकर्म प्रयोगशाला
राष्ट्रीय मैटलर्जी प्रयोगशाला, वैज्ञानिक एवं औद्योगिक अनुसंधान परिषद की भारत में फैली ३८ प्रयोगशालाओं में से एक है। इस प्रयोगशाला की आधारशिला २१ नवम्बर १९४६ को भारत के प्रथम गवर्नर जनरल चक्रवर्ती राजगोपालाचारी द्वारा रखी गयी थी। प्रयोगशाला का उद्घाट्न २६ नवम्बर १९५० को जवाहर लाल नेहरु ने किया था। यह जमशेदपुर के बर्मामाइन्स क्षेत्र में स्थित है।
जॉय परेरा
बेंटोटा बडुगे जॉय लेनिन परेरा (जन्म 1 मई 1987) श्रीलंका में जन्मे इतालवी अंतरराष्ट्रीय क्रिकेटर हैं, जिन्होंने जुलाई 2010 में इतालवी राष्ट्रीय टीम के लिए पदार्पण किया था। उनका जन्म श्रीलंका में हुआ था।
दाएं हाथ के मध्य क्रम के बल्लेबाज, परेरा ने जर्सी में 2010 की यूरोपीय चैम्पियनशिप में इटली के लिए पदार्पण किया। हालाँकि, उन्हें बहुत कम सफलता मिली, उन्होंने तीन मैचों में सिर्फ आठ रन बनाए। संयुक्त अरब अमीरात में 2013 विश्व ट्वेंटी 20 क्वालीफायर में, परेरा इटली के सभी आठ मैचों में खेले। उन्होंने युगांडा के खिलाफ नाबाद 18 रन के उच्चतम स्कोर के साथ सात पारियों में 52 रन बनाए। परेरा सिंगापुर में 2014 विश्व क्रिकेट लीग डिवीजन चार टूर्नामेंट के लिए इटली के लाइन-अप में लौट आए, लेकिन केवल एक मैच (ओमान के खिलाफ) में खेले। वह 2015 के यूरोपीय ट्वेंटी 20 डिवीजन वन टूर्नामेंट में पांच मैचों में दिखाई दिए, और नॉर्वे के खिलाफ उच्चतम 23 के साथ 57 रन बनाए।
मई 2019 में, उन्हें नीदरलैंड में जर्मनी के खिलाफ ट्वेंटी 20 अंतर्राष्ट्रीय (टी20आई) श्रृंखला के लिए इटली की टीम में नामित किया गया था। उन्होंने 25 मई 2019 को जर्मनी के खिलाफ इटली के लिए अपना टी20आई डेब्यू किया। उसी महीने, उन्हें ग्वेर्नसे में 2018-19 आईसीसी टी20 विश्व कप यूरोप क्वालीफायर टूर्नामेंट के क्षेत्रीय फाइनल के लिए इटली की टीम में नामित किया गया था। नवंबर 2019 में, उन्हें ओमान में क्रिकेट विश्व कप चैलेंज लीग बी टूर्नामेंट के लिए इटली के दस्ते के कप्तान के रूप में नामित किया गया था। उन्होंने 3 दिसंबर 2019 को केन्या के खिलाफ इटली के लिए लिस्ट ए में पदार्पण किया।
सितंबर 2021 में, उन्हें 2021 आईसीसी पुरुष टी20 विश्व कप यूरोप क्वालीफायर टूर्नामेंट के क्षेत्रीय फाइनल के लिए इटली की टी20आई टीम में नामित किया गया था।
निज़ाम सिद्दिक़ी
निज़ाम सिद्दिक़ी भारतीय उर्दू भाषा के विख्यात समालोचक एवं लेखक हैं। इनके द्वारा रचित एक समालोचना माबाद-ए-जदिदिआत से नये अहेद की तखलिकि़यात तक के लिये उन्हें सन् २०१६ में साहित्य अकादमी पुरस्कार (उर्दू) से सम्मानित किया गया।
सिद्दिक़ी उर्दू भाषा के साथ हिन्दी, अरबी, फ्रेंच, अंग्रेज़ी और फारसी साहित्य में भी रुची रखते हैं। उनकी प्राथमिक शिक्षा इलाहाबाद में हुई और फिर कानपुर विश्वविद्यालय से ग्रैजुएशन और पेास्ट ग्रैजुएशन पूरा किया। बतौर समालोचक उनकी तीन किताबे छपी हैं और लेखक के रूप में उन्होंने सात पुस्तकोंका प्रकाशन किया हैं।
पारस्परिकता (विद्युत नेटवर्क)
विद्युत नेटवर्क के सन्दर्भ में पारस्परिकता (reciprocity) परिपथ का एक गुण है जो परिपथ के दो बिन्दुओं पर वोल्टता और धारा के परस्पर सम्बन्ध के बारे में है। पारस्परिकता प्रमेय के अनुसार, किसी परिपथ के किसी एक बिन्दु पर लगाये गये वोल्टता स्रोत के कारण उसी परिपथ के किसी दूसरे बिन्दु जो धारा बहती है, उतनी ही धारा पहले बिन्दु पर बहेगी यदि उस वोल्टता स्रोत को दूसरे बिन्दु पर लगाया जाय। पारस्परिकता प्रमेय  उन सभी परिपथों में लागू होता है जो रैखिक (linear) हैं और जिनके अवयव समय के साथ अपरिवर्तनशील हैं। इसके अलावा उसमें कोई दूसरा स्वतन्त्र स्रोत या परतन्त्र स्रोत (dependent source) नहीं होना चाहिये। विद्युत नेटवर्क से सम्बन्धित पारस्परिकता प्रमेय, अपने अधिक व्यापक रूप विद्युतचुम्बकत्व में पारस्परिकता (reciprocity in electromagnetism) का एक विशेष रूप है।
विवरण
कोई भी नेटवर्क जिसमें केवल आदर्श संधारित्र, प्रेरकत्व ( पारस्परिक प्रेरकत्व सहित), और प्रतिरोध हों, अर्थात जिसमें केवल रैखिक और द्विपक्षीय (Bilateral) अवयव ही लगे हों, वह पारस्परिकता का गुण प्रदर्शित करेगा।
कुछ नेटवर्क अपारस्परिक होते हैं या जानबूझकर अपारस्परिक गुणों से युक्त बनाये जाते हैं। किसी नेटवर्क में कोई लौहचुम्बकीय युक्ति लगी हो (जैसे लौहचुम्बकीय क्रोड वाला प्रेरकत्व) तो इस नेटवर्क के अ-पारस्परिक होने की सम्भावना होती है क्योंकि लौहचुम्बकीय युक्तियाँ अरैखीय हो सकतीं हैं। परिसंचारी (सर्कुलेटर) और आइसोलेटर आदि ऐसी युक्तियाँ हैं जिन्हें जानबूझकर अ-पारस्परिकता के गुण से युक्त बनाया जाता है, और अपारस्परिकता का यह गुण यहाँ उनकी उपयोगिकता का मुख्य कारण भी है।
किसी पारस्परिक नेटवर्क के ट्रान्सफर फलन को जेड-पैरामीटर, वाई-पैरामीटर, या एस-पैरामीटर मैट्रिक्स के रूप में लिखा जाय तो यह मैट्रिक्स मुख्य विकर्ण के दोनों ओर सममित (सिमेट्रिकल) होती है। अर्थात् ये मैट्रिक्स यदि गैर-सममित हों तो इसका अर्थ यह है कि यह नेटवर्क अ-पारस्परिक नेटवर्क है। यह भी ध्यातव्य है कि सममित मैट्रिक्स होने का अर्थ यह नहीं है कि सम्बन्धित नेटवर्क सममित होगा।
किसी नेटवर्क को h-पैरामीटर के रूप में अभिव्यक्त करने पर यदि हो तो वह पारस्परिक होगा। ABCD पैरामीटर के रूप में अभिव्यक्त नेटवर्क में यदि AD - BC = 1 हो तो वह पारस्परिक होगा।
उदाहरण
पारस्परिकता को निम्नलिखित नेटवर्क के माध्यम से समझाया जा सकता है। यह केवल प्रतिरोधों से निर्मित एक क्षीणकारी (attenuator) है। इसको देखने से ही पता चलता है कि यह सममित नेटवर्क नहीं है। फिर भी यह पारस्परिकता का गुण प्रदर्शित करेगा क्योंकि यह एक रैखिक द्विपक्षीय नेटवर्क है। माना कि इसके पोर्ट 1 में 6 A धारा डालते हैं। गणना करके निकाल सकते हैं कि इससे पोर्ट 2 पर 24 V पैदा होगा। अब यदि पोर्ट 2 में 6 A धारा डाली जाय, तो पोर्ट 1 पर 24 वोल्ट पैदा होगा (चित्र के अनुसार गणना करके देखें)। यह होना ही था क्योंकि हमे पता है कि यह पारस्परिक नेटवर्क है।
इस उदहरण में, जिस पोर्ट से धारा नहीं डाली जा रही है, उसे खुला (ओपेन) छोड़ते हुए गणना करनी है (मानो कि वहाँ वोल्टमीटर लगा हुआ है)।
दूसरी तरफ, यदि किसी नेटवर्क में एक पोर्ट पर वोल्टेज लगाकर दूसरे पर धारा की गणना करनी है, तो दूसरे पोर्ट को शॉर्ट करना आवशयक होता है (मानो कि वहा अमीटर लगा हुआ है)।
बेरी
बेरी निम्न में से एक हो सकता है:
नीरज कयाल
नीरज कयाल एक भारतीय संगणक वैज्ञानिक है। उन्होंने मणीन्द्र अग्रवाल और नितिन सक्सेना के साथ मिलकर ऐकेएस पराएमीलिटी टेस्ट का प्रस्ताव रखा। इस अनुसंधान ने दुनिया भर में ध्यान आकर्षित किया। इसी कार्य के लिए, अपने सह लेखकों के साथ, उन्हें प्रतिष्ठित गोडेल पुरस्कार से भी सम्मानित किया गया।
प्रारंभिक जीवन
कयाल का जन्म और परवरिश गुवाहाटी, भारत में हुई। सन् १९९६ में उन्हें राष्ट्रीय प्रतिभा खोज परीक्षा छात्रवृत्ति और जगदीश बोस राष्ट्रीय विज्ञान प्रतिभा खोज छात्रवृत्ति प्राप्त हुई। सन १९९७ में उन्हें भारतीय राष्ट्रीय गणित ओलंपियाड के लिए भी चुना गया। सन् २००२ में भारतीय प्रौद्योगिकी संस्थान कानपुर के संगणक विज्ञान विभाग से बी. टेक. करते हुए उन्होंने अपनी स्नातक स्तर की पढ़ाई पूरी की। आईआईटी कानपुर के संगणक विज्ञान एवं अभियांत्रिकी विभाग से सैद्धांतिक संगणक विज्ञान के क्षेत्र में कयाल ने अपनी पीएचडी प्राप्त की। तत्पश्चात्, उन्होंने रुत्गेर्स विश्वविद्यालय से पोस्ट डॉक्टरेट पूरा किया। वर्तमान में वे एक शोधक के रूप में माइक्रोसॉफ्ट रिसर्च, भारत के साथ काम कर रहे हैं।
पुरस्कार एवं सम्मान
उन्हें कम्प्यूटेशनल जटिलता सिद्धांत में अपने कार्य के लिए आईआईटी कानपुर ने विशिष्ट छात्र पुरस्कार प्रदान किया।
निजी जीवन
९ मार्च २००८ को उनका विवाह निधि गुप्ता से हुआ, जो ड्यूश बैंक में कार्यरत थी।
नवनगर
नवनगर गाँव भारत के बिहार राज्य में मधुबनी जिला के अंतर्गत बाबुबरही प्रखण्ड का एक गाँव है। यहाँ की जनसंख्या लगभग एक हजार हैं। इस गाँव में एक प्राथमिक विद्यालय और एक उच्चतर माध्यमिक विद्यालय हैं। गाँव में बहुत कम ही लोग शिक्षित है।
पूरब से उत्पन्न पश्चिमी सभ्यता
पूरब से उत्पन्न पश्चिमी सभ्यता (The Eastern Origins of Western Civilisation), जॉन एम हॉब्सन द्वारा सन २००४ में लिखित पुस्तक है जिसमें इस ऐतिहासिक सिद्धान्त के विरुद्ध तर्क दिया गया है कि पश्चिम का उदय सन १४९२ के बाद 'कुँवारी माँ' से हुआ। इस पुस्तक में यह दर्शाने का सफल प्रयत्न किया गया है कि पश्चिमी का उदय वस्तुतः उसके पूर्वी देशों के साथ अन्तःक्रिया (interactions) के कारण हुआ जो पश्चिम की तुलना में सामाजिक एवं प्रौद्योगिकीय दृष्टि से अधिक उन्नत थे।
थरकोट, पिथौरागढ (सदर) तहसील
थरकोट, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
एलनगंज
एलनगंज (Allenganj) भारत के उत्तर प्रदेश राज्य के प्रयागराज नगर का एक मुहल्ला है।
गोबिंदपुरा
गोबिंदपुरा में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
पत्ती
पत्र या पर्ण पार्श्विक, चपटी संरचना होती है जो तने पर लगी रहती है। यह गाँठ पर होती है और इसके कक्ष में कली होती है। कक्षीय कली बाद में शाखा में विकसित हो जाती हैं। पत्र प्ररोह के शीर्षस्थ विभज्योतक से निकलती हैं। ये पत्र अग्राभिसारी रूप में लगी रहती हैं। ये पौधों के बहुत ही महत्त्वपूर्ण कायिक अंग है, क्योंकि ये भोजन का निर्माण करती हैं।
एक प्ररूपी पत्र के तीन भाग होते हैं पर्णाधार, पर्णवृन्त तथा स्तरिका। पत्र पर्णाधार की सहायता से तने से जुड़ी रहती है और इसके आधार पर दो पार्श्विक छोटी पत्र निकल सकती है जिन्हें अनुपर्ण कहते हैं। एकबीजपत्री में पर्णाधार चादर की तरह फैलकर तने को पूरा अथवा आंशिक रूप से ढक लेता है। कुछ लेग्यूमी तथा कुछ अन्य पौधों में पर्णाधार फूल जाता है। ऐसे धार को पर्णवृन्ततल्प कहते हैं। पर्णवृन्त पत्र को इस तरह सजाता है जिससे कि इसे अधिकतम सूर्यौज्ज्वल्य मिल सके। लम्बा पतला लचीला पर्णवृन्त स्तरिका को वायु में हिलाता रहता हैं ताकि ताजी वायु पत्र को मिलती रहे। स्तरिका पत्र का हरा तथा विस्तृत भाग हैं जिसमें शिराएँ तथा शिरिकाएँ होती है। इसके मध्य में एक सुस्पष्ट शिरा होती हैं जिसे मध्य-शिरा कहते हैं। शिराएँ पत्र को दार्ढ्य प्रदान करती है और जल, खनिज तथा भोजन के स्थानान्तरण हेतु नलिकाओं की तरह कार्य करती हैं। विभिन्न पौधों में स्तरिका की आकृति उसके किनारे, शीर्ष, सतह तथा छेदन में वैविध्य होती है।
पर्ण के प्रकार्य
पर्ण निम्न कार्य सम्पन्न करती हैं:
शिराविन्यास
पत्र पर शिरा तथा शिरिकाओं के विन्यास को शिराविन्यास कहते हैं। जब शिरिकाएँ स्तरिका पर एक जाल-सा बनाती हैं तब उसे जालिका शिराविन्यास कहते हैं। यह प्रायः द्विबीजपत्री पौधों में मिलता है। जब शिरिकाएँ समानान्तर होती है उसे समानान्तर शिराविन्यास कहते हैं। यह प्रायः एकबीजपत्री पौधों मिलता है।
पत्रों के प्रकार
जब पत्र की स्तरिका अछिन्न होती है अथवा कटी हुई किन्तु छेदन मध्य-शिरा तक नहीं पहुँच पाता, तब वह सरल पत्र कहलाती है। जब स्तरिका का छेदन मध्य-शिरा तक पहुँचे और बहुत पत्रकों में टूट जाए तो ऐसी पत्र को संयुक्त पत्र कहते हैं। सरल तथा संयुक्त पत्रों, दोनों में पर्णवृन्त के कक्ष में कली होती है। किन्तु संयुक्त पत्र के पत्रकों के कक्ष में कली नहीं होती।
संयुक्त पत्र दो प्रकार की होती हैं। पिच्छाकार संयुक्त पत्रों में बहुत से पत्रक एक हो अक्ष, जो मध्य-शिरा के रूप में होती है, पर स्थित होते हैं। इसका उदाहरण नीम है। हस्ताकार संयुक्त पत्तियों में पत्रक एक ही बिन्दु अर्थात् पर्णवृन्त की शीर्ष से जुड़े रहते हैं। उदाहरणतः कौशेय कपास वृक्ष।
पर्णविन्यास
तने अथवा शाखा पर पत्रों के विन्यास क्रम को पर्णविन्यास कहते हैं। यह प्रायः तीन प्रकार का होता है: एकान्तर, सम्मुख तथा आवर्त। एकान्तर पर्णविन्यास में एक एकल पत्र प्रत्येक गाँठ पर एकान्तर रूप में लगी रहती है। उदाहरणतः गुढ़ल, सर्सों, सूर्यमुखी। सम्मुख पणवन्यास में प्रत्येक गाव पर एक जोड़ी पत्र निकलती है और एक दूसरे के सम्मुख होती है। उदाहरणतः कैलोट्रोपिस और अमरूद। यदि एक ही गाँठ पर दो से अधिक पत्र निकलती हैं और वे उसके चारों ओर एक चक्कर सा बनाता है तो उसे आवर्त पर्णविन्यास कहते हैं जैसे चितौन।
पर्ण की आन्तरिक संरचना
अधिकांश द्विबीजपत्री पादपों में पर्ण पृष्ठाधारी अर्थात् क्षैतिज दशा में अभिविन्यस्त तथा विभेदित पर्णमध्योतक युक्त होती है। किन्तु एकबीजपत्री पादपों में पर्ण समद्विपार्श्विक अर्थात् ऊर्ध्व तथा अविभेदित पर्णमध्योतक युक्त होती है।
समद्विपार्श्विक (एकबीजपत्री) पत्र
एक समद्विपार्श्विक पत्र का शरीर तथा पृष्ठाधार पत्र का शरीर अधिकांश समान ही है; किन्तु उनमें कुछ भिन्नता भी देख सकते हैं इसमें ऊपरी तथा निचली बाह्यत्वचा पर एक समान उपत्वचा होती है और उसमें दोनों सतह पर रन्ध्रों की संख्या लगभग समान होती हैं।
घास में ऊपरी बाह्यत्वचा कुछ कोशिकाएँ लम्बी, खाली तथा रंगहीन होती हैं। इन कोशिकाओं को आवर्ध त्वक्कोशिका कहते हैं। जब कोशिकाएँ स्फीत होती हैं, तब ये कोशिकाएँ मुड़ी हुई पत्रों को खुलने में सहायता करती हैं। वाष्पोत्सर्जन की अधिक दर होने पर ये पत्र वाष्पोत्सर्जन की दर कम करने के लिए मुड़ जाती हैं। एक बीजपत्री की पत्रों में शिरा विन्यास समानान्तर होता है। इसका पता तब लगता है जब हम पत्ती की लम्बवत् काट देखते हैं जिसमें संवहनीय पूल का माप भी एक समान होता है।
सिलुआपुर गाँव, छिबरामऊ (कन्नौज)
सिलुआपुर छिबरामऊ, कन्नौज, उत्तर प्रदेश स्थित एक गाँव है।
हरजाई
हरजाई 1981 की हिन्दी फिल्म है। यह फिल्म रमेश बहल द्वारा निर्देशित है। फिल्म में शम्मी कपूर, माला सिन्हा, रणधीर कपूर और टीना मुनीम हैं। संगीत राहुल देव बर्मन द्वारा रचित है।
संक्षेप
अजय नाथ (रणधीर कपूर) अमीर परिवार से आता है और अपनी माँ और पिता के साथ चुटकुले और शरारतें करता रहता है। एक मामले में उसने अपने परिवार के डॉक्टरों में से एक डॉ. पंजाबी (राजेन्द्रनाथ) से अपने पिता से झूठ बोलने के लिए कहा कि उसे कैंसर है। ताकि वह अपने कॉलेज के दोस्तों के साथ कश्मीर जा सके। उसे सहपाठी गीता चोपड़ा (टीना मुनीम) से प्यार हो जाता है, जो श्याम से प्यार करती है। लेकिन अजय के पिता, उसकी बीमारी से मूर्ख बन जाते हैं और गीता को उसके प्रति दयालु होने के लिए राजी करते हैं।
वह अजय के साथ दोस्ताना हो जाती है। दोनों अंततः एक-दूसरे के प्यार में पड़ जाते हैं और शादी करना चाहते हैं। तब उनके परिवार को खबर मिलती है कि अजय को वास्तव में कैंसर है और उसके पास जीने के लिए कुछ और महीने ई हैं। बदली परिस्थितियों में, नाथ और चोपड़ा परिवार दोनों अजय और गीता की शादी के खिलाफ होते हैं। क्या अजय और गीता की शादी होगी? क्या अजय को वास्तव में कैंसर है या यह एक और शरारत है?
मॉण्ट्रक्स रिकॉर्ड्स
मॉण्ट्रक्स रिकॉर्ड्स रामसर संधि का ऐसा रजिस्टर है, जिसके तहत विश्व की संकटग्रस्त आर्द्रभूमियों को शामिल किया जाता है। <references group="https://web.archive.org/web/20190514160905/http://vigyanprasar.gov.in/isw/useful_bacteria_found_in_loktak_lake_manipur_hindi_story.html" responsive="" />लोकटक भारत में ताजे पानी की सबसे बड़ी झील है। मणिपुर के लोग मछली पकड़ने से लेकर कृषि, मत्स्य पालन, पारंपरिक हस्तशिल्प उत्पादों के निर्माण और उसके व्यापार के लिए लोकटक झील और उसकी फूमदियों पर निर्भर हैं। हालांकि, अंतरराष्ट्रीय महत्व की आर्द्रभूमियों के टिकाऊ उपयोग और संरक्षण के लिए बनी अंतरराष्ट्रीय संधि रामसर समझौता-1975 के तहत लोकटक झील को भी शामिल किया गया है। लोकटक झील मॉण्ट्रक्स रिकॉर्ड में भी सूचीबद्ध है। मॉण्ट्रक्स रिकॉर्ड्स रामसर संधि का ऐसा रजिस्टर है, जिसके तहत विश्व की संकटग्रस्त आर्द्रभूमियों को शामिल किया जाता है।
तेरहवें दलाई लामा
थुबतेन् ग्यास्तो (12 फरवरी 1876 – 17 दिसम्बर 1933) तिब्बत के १३वें दलाई लामा थे।
द्वि-प्रद्वार जालक्रम
द्वि-प्रद्वार जालक्रम (टू-पोर्ट नेटवर्क) ऐसे विद्युत परिपथ को कहते हैं जिसमें बाहरी जगत (नेटवरक) से जुड़ने के लिये दो-जोड़ी (अर्थात, चार) सिरे होते हैं। उदाहरण के लिये ट्रान्जिस्टर एक द्वि-पोर्ट नेटवर्क है (यद्यपि इसमें चार नहीं तीन ही सिरे होते हैं। एक सिरा इनपुट और आउटपुट दोनों प्रद्वारों में उभयनिष्ट (कॉमन) होता है।)
प्रतिबाधा प्राचल (इम्पीडैन्स पैरामीटर्स)
ध्यान दें कि सभी Z प्राचलों की विमा (डिमेन्शन) ॐ|ओम है।
प्रवेश्यता प्राचल (ऐडमिटैन्स मैट्रिक्स)
जहाँ
यदि हो तो इस द्वि-प्रद्वार को व्युत्क्रम द्वि-प्रद्वार (reciprocal two port) कहते हैं। कोई भी नेटवर्क जिसमें केवल रैखिक प्रतिरोध, प्रेरकत्व तथा संधारित्र हों - व्युत्क्रम नेटवर्क होगा। यह ध्यान रखना चाहिए कि ऐसे अवयव भी होते हैं जो पैसिव तो हैं किन्तु ब्युत्क्रम नहीं। उदाहरण के लिए सर्कुलेटर और आइसोलेटर दोनों पैसिव नेटवर्क हैं व्युत्क्रम नहीं हैं (ये दोनों बड़े उपयोगी हैं)। किसी अवयव में लौहचुम्बकीय पदार्थ का उपयोग किया गया हो तो सम्भवतः वह व्युत्क्रम नहीं होगा।
यह भी ध्यान दें कि सभी Y प्राचलों की विमा, सीमेन्स (siemens) है।
संकर प्राचल (हाइब्रिड पैरामीटर्स)
जहाँ
ध्यान दें कि h प्राचलों की विमाएँ अलग-अलग है। इसी लिए इन्हें संकर प्राचल कहते हैं। इसमें से जो प्राचल मुख्य तिर्यक रेखा पर नहीं हैं वे बिमारहित हैं (इनका कोई मात्रक नहीं है।)।
ABCD प्राचल
जहाँ
व्युत्क्रम नेटवर्क के लिए，. सममित नेटवर्क (सिम्मेट्रिकल नेटवर्क) के लिए,. व्युत्क्रम और ऊर्जा-ह्रास-रहित नेटवर्क के लिए, A और D वास्तविक संख्याएँ होंगी जबकि B और C पूर्णतः काल्पनिक संख्याएँ ।
g-प्राचल
जहाँ
प्राचलों का आपस में सम्बन्ध
कुछ मैट्रिक्स जोड़ों में बहुत सरल सम्बन्ध है। ऐडमिटैन्स पैरामीट्र्स, इम्पीडैन्स पैरामीट्र्स के मैट्रिक्स व्युत्क्रम हैं। इन्वर्स हाइब्रिड पैरामीटर्स, हाइब्रिड पैरामीट्र्स के मैट्रिक्स व्युत्क्रम हैं। इसी प्रकार ABCD-पैरामीटर्स का [b] स्वरूप, [a] स्वरूप का मैट्रिक्स व्युक्रम है। अर्थात्,
नामादि ख़िताब
नामादि ख़िताब वे शीर्षक हैं जो व्यक्ति के नाम के पहले लगाएँ जाते हैं, तथा इसके विपरीत, नामान्त किताब नाम के बाद लगाएँ जाते हैं। नामादि ख़िताबों के उदाहरण, जैसे की, पेशेवर खिताब, में निम्नलिखित शामिल हैं: [//en.wikipedia.org/wiki/Doctor_(title) चिकित्सक (शीर्षक)], कप्तान, यूरो आईएनजी (यूरोपीय इंजीनियर), Ir (अभियन्ता), सीए ( सनदी लेखाकार) और प्रोफेसर; अगरचे अन्य आम सामाजिक ख़िताब निम्नलिखित हैं: श्री, मास्टर, माननीय, सुश्री, श्रीमती और मिस। नामादि ख़िताब आम तौर पर पर सामाजिक होते हैं, लेकिन वे पृवृत्ति में पेशेवर भी हो सकते हैं (जैसे यूरो आईएनजी)।
पट्टुक्कोट्टै
पट्टुक्कोट्टै (Pattukkottai) भारत के तमिल नाडु राज्य के तंजावुर ज़िले में स्थित एक नगर है।
विवरण
यह तिरुचिरापल्ली नगर से सड़क द्वारा ५० किमी दूर है। यहाँ रामस्वामी वेंकटरमण का जन्म हुआ था।
त.चमीनी, द्वाराहाट तहसील
त.चमीनी, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
लेंटीवायरस
लेंटीवायरस (Lentivirus) रेट्रोवायरस का एक जीववैज्ञानिक वंश है। इसकी बहुत-सी सदस्य जातियाँ मानवों और कई अन्य स्तनधारियों में लम्बी ऊष्मायन अवधि वाले जीर्ण और भयानक रोगों के रोगजनक होते हैं। एड्स फैलाने वाला एचआइवी वायरस इसी वंश का सदस्य है।
संग्रामपुर प्रखण्ड (मुंगेर)
संग्रामपुर मुंगेर, बिहार का एक प्रखण्ड है।
सुंदर नर्सरी
आज सुंदर नर्सरी में पंद्रह विरासत स्मारक हैं जिनमें से ६ यूनेस्को विश्व धरोहर स्थल हैं, जिनमें भारतीय पुरातत्व सर्वेक्षण संरक्षित सुंदरवाला बुर्ज, सुंदरवाला महल और लक्कड़वाला बुर्ज शामिल हैं।
मोर का मुकुट : गणित के अयूरोपीय मूल
मोर का मुकुट : गणित के अयूरोपीय मूल  (The Crest of the Peacock: Non-European Roots of Mathematics) जॉर्ज घेवर्गीस जोसेफ द्वारा लिखित एक पुस्तक है जिसमें यह दर्शाने का तर्कपूर्ण प्रयास किया गया है कि गणित का उद्भव यूरोप में नहीं हुआ बल्कि उसकी जड़े भारत आदि पूर्वी देशों से निकलीं हैं।
सुंदर नर्सरी
२००७ में शुरू होने वाले जीर्णोद्धार के बाद नर्सरी २१ फरवरी २०१८ को एक हेरिटेज पार्क के रूप में जनता के लिए फिर से खुल गई। अब इसमें ३०० से अधिक प्रकार के पेड़ हैं जो इसे दिल्ली का पहला तरुवाटिका बनाते हैं।
अंग्रेज़ी शासन के दौरान प्रायोगिक पौधों को उगाने के लिए नर्सरी की स्थापना की गई थी जिसमें एक झील भी है जिसने इसे नर्सरी के रूप में अपना वर्तमान पदनाम दिया। नाम का सुंदर भाग उसी परिसर में स्थित सुंदर बुर्ज मकबरे से आता है। भले ही नाम सुंदर नर्सरी अभी भी आयोजित किया गया है, पार्क को नवीकरण के बाद 'दिल्ली का केन्द्रीय उद्यान' होने के लिए उद्धृत किया गया है (इसे कनॉट प्लेस, नई दिल्ली के केंद्रीय उद्यान के साथ भ्रमित नहीं किया जाना चाहिए)।
निजामुद्दीन शहरी नवीनीकरण परियोजना
सुंदर नर्सरी आगा खान सांस्कृतिक ट्रस्ट के बड़े निजामुद्दीन शहरी नवीकरण परियोजना मास्टर प्लान का हिस्सा है, जिसमें आसपास के ३० विरासत संरचनाओं पर बहाली का काम शामिल है। एक बार पूरा हो जाने पर पार्क और सहारा स्मारक ९०० एकड़ (३.६४ वर्ग किमी वर्ग) का हो जाएगा। २००७ के बाद से ५० से अधिक स्मारकों का संरक्षण किया गया है जिनमें से १२ को २०१६ में यूनेस्को द्वारा विश्व धरोहर स्थल नामित किया गया था।
भविष्य की योजनाओं का मकसद क्षेत्र को भारत में विभिन्न सरकारी प्राधिकरणों और आगा खान सांस्कृतिक ट्रस्ट के बीच सार्वजनिक-निजी भागीदारी के रूप में चलाया जाना है।
संगठन और एजेंसियां शामिल हैं
उद्यान परिसर आगा खान सांस्कृतिक ट्रस्ट द्वारा संयुक्त रूप से भारतीय पुरातत्व सर्वेक्षण और केंद्रीय लोक निर्माण विभाग के साथ मिलकर एक व्यापक बहाली परियोजना से गुजर रहा है जो वर्तमान में उद्यान चलाता है।
इस व्यापक बहाली परियोजना में शामिल सभी एजेंसियां हैं -
नर्सरी का जीर्णोद्धार
परियोजना के लिए योजनाएं २००७ में तैयार की गई थीं और तीसरे चरण पर काम २०१० में शुरू किया गया था और २०१८ में पूरा किया गया था, जिसमें ९० एकड़ का पार्क २१ फरवरी २०१८ को जनता के लिए खोला गया था। भारत के उपराष्ट्रपति वेंकैया नायडू आगा खान चतुर्थ के संस्थापक और आगा खान विकास नेटवर्क के अध्यक्ष सहित कई अन्य गणमान्य व्यक्तियों के साथ उद्घाटन के दौरान उपस्थित थे।
दशकों से छोड़े गए क्षेत्र का अधिकांश भाग ऊँचा हो गया था और प्रारंभिक कार्य के दौरान लगभग १,००० ट्रक मलबे को हटा दिया गया, जमीन को समतल करने से पहले और बाद में फव्वारे और पानी के चैनलों के साथ शास्त्रीय चारबाग शैलियों को फिर से बनाया गया था। दो मुख्य वास्तुशिल्प सुविधाओं को पुनर्स्थापित किया गया। लक्करवाला बुर्ज मकबरा अब एक नए गुलाब के बगीचे में स्थापित है जबकि १६वीं शताब्दी के सुंदरवाला बुर्ज मकबरे को नारंगी बलुआ पत्थर और सफेद चूने के मोर्टार के मूल डिजाइन में इस्तेमाल किया गया था। इसकी लाल बलुआ पत्थर की आंतरिक दीवारों में सफेद कुरआन की आयतों के पूरे खंडों को फिर से बनाया गया है। उद्यान चार सूक्ष्म आवास क्षेत्रों की प्रतिकृति बनाता है जो दिल्ली के मूल परिदृश्य अर्थात् कोही (रिज), बांगर (जलोढ़क), खादर (नदी) और डाबर (मार्श) का हिस्सा थे।
स्मारक
सुंदर नर्सरी के भीतर छह संरचनाओं को यूनेस्को विश्व विरासत का दर्जा दिया गया है - सुंदर बुर्ज, सुंदरवाला महल, लक्कड़वाला बुर्ज, मिर्ज़ा मुअज़्ज़फर हुसैन का मकबरा, छोटा बतेशेवाला और अज्ञात मुगल का मकबरा।
फ्लोरा
इस क्षेत्र में २८० से अधिक देशी वृक्ष प्रजातियां हैं। जीआईएस की मदद से ४२०० पेड़ों की मैपिंग की गई है। इसके अलावा लगभग ८० प्रकार की पक्षियों की प्रजातियाँ और ३६ प्रकार की तितलियाँ हैं। बोंसाई हाउस ८० साल से अधिक पुराने कुछ बोन्साई का घर है।
पेड़
सुंदर नर्सरी दिल्ली का पहला तरुवाटिका है। यह कुछ दुर्लभ पेड़ों का घर है जैसे कि गुलाबी देवदार जो दिल्ली में एकमात्र है। नर्सरी में कई अन्य पेड़ भी केवल यहीं पाए जाते हैं और दिल्ली में कहीं नहीं, जैसे चुक्का और गाजरवुड।
पेड़ों और पौधों की आंशिक सूची मिली -
गुलाब के फूल
एचटी गुलाब
लघु गुलाब
पक्षियों
बर्ड मैपिंग के माध्यम से क्षेत्र में पक्षियों की ८० विभिन्न प्रजातियों का पता लगाया गया है। २०१४ में पार्क क्षेत्र में दुर्लभ अल्ट्रामरीन फ्लाईकैचर नामक एक ऐसा पक्षी देखा गया था जो कई वर्षों से नई दिल्ली में पहले कभी नहीं देखा गया था। पार्क में ३६ तरह की तितलियों को भी देखा गया है। पक्षियों की आंशिक सूची हैं -
तितलियाँ
तितली किस्मों की आंशिक सूची मिली -
संदर्भ
<references group="" responsive="1"> https://janglekheti.blogspot.com/2021/12/how-to-start-tree-plant-nursery.html
कीनियाई भारतीय
कीनियाई भारतीय कीनिया के वो नागरिक हैं जिन के पूर्वज दक्षिण एशियाई राष्ट्र भारत के मूल निवासी थे। शुरुआत में अधिकतर भारतीयों को गिरमिटिया मजदूरों के तौर पर कीनिया लाया गया था। वर्तमान समय में हजारों कीनियाई अपनी पैतृक जड़ें भारत से जुड़ी पाते हैं। ये मुख्यतः देश की राजधानी नैरोबी और दूसरे सबसे बड़े शहर मोम्बासा के प्रमुख शहरी क्षेत्रों में और कुछ ग्रामीण क्षेत्रों में रहते हैं। 1963 में देश को ब्रटिश शासन से स्वतंत्रता प्राप्त हुई, परन्तु इसके पश्चात भारतीयों को वहाँ नस्लीय उत्पीड़न का सामना करना पड़ा। राष्ट्रीय अर्थव्यवस्था में अहम भूमिका निभाने वाले भारतीयों की कानूनी स्थिति में समय के साथ-साथ सुधार आया है।
इतिहास
भारतीयों ने आधुनिक कीनिया में प्रव्रजन 1896 से 1901 के बीच युगांडा रेलवे के निर्माण के साथ आरम्भ किया, जब लगभग 32,000 गिरमिटिया मजदूरों को ब्रिटिश भारत से इस परियोजना के लिए विशेष रूप से पूर्वी अफ़्रीका लाया गया था। यह रेलवे अभियांत्रिकी की उल्लेखनीय उपलब्धि साबित हुई, परन्तु इसकी वजह से 2,500 या हर एक मील ट्रैक बिछाने में चार मजदूरों की मृत्यु हुई।
रेलवे के निर्माण के पश्चात इनमें से कई मजदूरों ने यहीं बसने का निर्णय लिया और अपने परिवारों को भारत से तब के पूर्वी अफ़्रीकी संरक्षित राज्य में ले आए। ये शुरुआती आबादकार मुख्य रूप से भारत के गुजरात और पंजाब राज्यों के मूल निवासी थे। रेलवे के निर्माण के कारण राज्य के अंदरुनी क्षेत्र भी व्यापार के लिए उपलब्ध हो गए और कई तटीय शहरों को छोड़ कर उधर जाने लगे। अधिकतर ने नैरोबी को अपना घर बनाया जो 1905 से ब्रिटिश संरक्षित राज्य की राजधानी थी। काले अफ़्रीकी मूल निवासियों की तुलना में भारतीयों को नैरोबी में रहने की कानूनी तौर पर अनुमति थी, जो कि उस समय तेजी से बढ़ता सफ़ेद आबादकारों का नगर था।
स्वतंत्रता
कीनिया को केन्या (1963-1964) केन्या (1963-1964)1963 में ब्रिटेन से स्वतंत्रता प्राप्त हुई और इसके पश्चात अफ़्रीकी और भारतीयों के सम्बन्धों में अस्थिरता बढ़ती चली गई। भारतीयों और यूरोपीय लोगों को सरकार द्वारा दो वर्ष का समय दिया गया जिसमें उन से कीनियाई नागरिकता स्वीकार करने और ब्रिटिश पासपोर्ट त्यागने के लिए कहा गया। उस समय कीनिया में उपस्थिति 180,000 भारतीयों and 42,000 यूरोपीयों में से समय सीमा तक केवल 20,000 ही नागरिकता के लिए आवेदन कर पाए। परिणामस्वरूप अफ़्रीकी नागरिकों के मन में भारतीयों और यूरोपीयों के प्रति द्वेष और अविश्वास बढ़ने लगा और जिन्होंने कीनियाई नागरिकता स्वीकार नहीं की उन्हें देशद्रोही माना जाने लगा।
जिन्होंने कीनियाई नागरिकता ली उन्हें उस समय शासन कर रही सरकार द्वारा भेदभाव का शिकार होना पड़ा। सिविल सेवाओं में भारतीयों को बर्खास्त कर अफ्रीकियों को भर्ती किया जाने लगा। इस प्रकार के उत्पीड़न के कारण कई भारतीय अपने ब्रिटिश पासपोर्ट के आधार पर यूनाइटेड किंगडम में बस गए। अब लंदन और लेस्टर में अच्छी संख्या में कीनियाई भारतीय रहते हैं।
वर्तमान स्थिति
वर्तमान समय में कीनिया में 100,000 से अधिक भारतीय रहते हैं। समय के साथ-साथ उनकी कानूनी स्थिति में सुधार हुआ है। देश की कुल जनसंख्या में एक प्रतिशत से भी कम होने के बावजूद भारतीयों का राष्ट्रीय अर्थव्यवस्था में अहम योगदान है। मुख्यतः आबादी व्यापार और खुदरा क्षेत्र में संलग्न है और इनकी अपेक्षाकृत समृद्ध स्थिति है।
यामिनि
यामिनि अर्थात रात जो कि रात्रि का एक पर्याय हे| हिन्दु धर्म मे यामिनि नारि का नाम होता हे। यमुना नदी को भी यामिनि नाम से पुकारा जाता हे। यामिनि नाम मुलतह सस्क्रित शब्द हे। (लोकेश & यामिनि)
गोम्दाही
गोम्दाही में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
ज़ाहिदा ज़ेदी
ज़ाहिदा जेदी  (4 जनवरी, 1930 – 11 जनवरी, 2011) भारतीय विद्वान, अंग्रेजी साहित्य की प्रोफेसर, कवि, नाटककार और साहित्यिक आलोचक थे।  उनके साहित्यिक योगदान में सामाजिक, मनोवैज्ञानिक, और दार्शनिक पहलुओं से संबंधित उर्दू और अंग्रेजी में 30 से अधिक पुस्तकें, और चेखव, पिरंडेलो, बेकेट, सार्त्र और आईनेस्को के साहित्यिक कार्यों का अनुवाद शामिल हैं। उन्होंने उर्दू और अंग्रेजी में भारतीय और पश्चिमी लेखकों के कई नाटकों का निर्माण किया और निर्देशित किया।     उसने ग़ालिब इंस्टीट्यूट, दिल्ली, द्वारा उर्दू ड्रामा के लिए हम सब ग़ालिब अवॉर्ड और कुल हिन्दू बहादुर शाह जफर अवार्ड प्राप्त किया।
जीवनी
ज़ाहिदा जैदी का जन्म 4 जनवरी 1930 को मेरठ, भारत में हुआ। वह पांच बहनों में सबसे कम उम्र की  थी। उसके पिता, एस. एम मुस्तेह्सिन जैदी,  कैम्ब्रिज विश्वविद्यालय में गणित पढ़ाते रहे थे और मेरठ में एक जाने-माने वकील थे। जब ज़ैदी बहुत छोटी था, तब उसके पिता की मौत हो गई थी। उस के दादा, के जी सैकुलन एक प्रसिद्ध सामाजिक सुधारक थे, जबकि उसके नाना, मौलाना ख्वाजा अल्ताफ हुसैन हाली एक उर्दू कवि थे। उसकी एक बड़ी बहन, सजीदा जैदी, जो उसके दो महीने बाद मर गई, भी एक प्रसिद्ध कवि और अलीगढ़ मुस्लिम विश्वविद्यालय (एएमयू) में शिक्षा की प्रोफेसर थी; साहित्यिक समुदाय में दोनों को "जैदी बहनों" के रूप में जाना जाता था।  हालांकि वो रूढ़िवादी मुस्लिम समाज से थी, उसने और साजिदा ने  एएमयू में छात्र रहते बुर्का पहनना बंद कर दिया था और वह अपनी साइकिल पर कक्षा में जाती थीं।
तारापुर, बिहार
तारापुर (Tarapur) भारत के बिहार राज्य के मुंगेर ज़िले में स्थित एक नगर है। तारापुर इसी नाम के अनुमंडल और प्रखंड का मुख्यालय भी है।
1932 का नरसंहार
तारापुर 15 फरवरी 1932 को हुए भीषण नरसंहार के लिये प्रसिद्ध है।
तारापुर शहीद दिवस प्रत्येक वर्ष 15 फरवरी को मनाया जाता है जिसमें 15 फरवरी 1932 को बिहार राज्य के मुंगेर के तारापुर गोलीकांड में शहीदों को श्रंद्धाजलि दी जाती है। आजादी के बाद से हर साल 15 फरवरी को तारापुर दिवस मनाया जाता है।
15 फरवरी की दोपहर में क्रांतिवीरों का जत्था निकला, लोग घरों से बाहर आने लगे, तारापुर थाना भवन के पास भीड़ जमा हो गयी। धावक दल तिरंगा हाथों में लिए बेख़ौफ़ बढते जा रहे थे और उनका मनोबल बढ़ाने के लिए जनता खड़ी होकर भारतमाता की जय, वंदे मातरम् आदि का जयघोष कर रही थी । मौके पर थाना में कलेक्टर ई. ओ. ली व एसपी डब्लू. एस. मैग्रेथ ने निहत्थे स्वतंत्रता सेनानियों पर अंधाधुंध गोलियां चलवा दी थी. आजादी के दीवाने नौजवान वहां से हिले नहीं और सीने पर गोलियां खायीं। इसी बीच धावक दल के मदन गोपाल सिंह, त्रिपुरारी सिंह, महावीर सिंह, कार्तिक मंडल, परमानन्द झा ने तिरंगा फहरा दिया। अंग्रेजी हुकूमत की इस बर्बर कार्रवाई में 34 स्वतंत्रता प्रेमी शहीद हो गये थे. इनमें से 13 की तो पहचान हुई बाकी 21 अज्ञात ही रह गये थे. आनन—फानन में अंग्रेजों ने कायरतापूर्वक वीरगति को प्राप्त कई सेनानियों के शवों को वाहन में लदवाकर सुल्तानगंज भिजवाकर गंगा में बहवा दिया था।
जिन 13 वीर सपूतों की पहचान हो पाई उनमें विश्वनाथ सिंह (छत्रहार), महिपाल सिंह (रामचुआ), शीतल चमार (असरगंज), सुकुल सोनार (तारापुर), संता पासी (तारापुर), झोंटी झा (सतखरिया), सिंहेश्वर राजहंस (बिहमा), बदरी मंडल (धनपुरा), वसंत धानुक (लौढिया), रामेश्वर मंडल (पढवारा), गैबी सिंह (महेशपुर), अशर्फी मंडल (कष्टीकरी) तथा चंडी महतो (चोरगाँव गाँव, असरगंज (मुंगेर)) शामिल थे. इस घटना ने अप्रैल 1919 को अमृतसर के जलियांवाला बाग गोलीकांड की बर्बरता की याद ताजा कर दी थी। विश्व प्रसिद्ध श्रावणी मेला कांवर यात्रा तारापुर अनुमण्डल क्षेत्र के असरगंज ,धोबय,गोगाचक, तारापुर,मोहनगंज,बिहमा व संग्रामपुर प्रखंड से गुजरती है।प्रसिद्ध योगाचार्य ब्रजेश मिश्र की जन्मभूमि का गौरव तारापुर की भूमि को हासिल है।
डुमैला, नैनीताल तहसील
डुमैला, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बरियारपुर प्रखण्ड (मुंगेर)
बरियारपुर मुंगेर, बिहार का एक प्रखण्ड है। बरियारपुर मुंगेर डिस्ट्रिक्ट का एक बहुत बड़ा गांव है बरियारपुर गांव से होते हुए गंगा नदी गुजरती है रेलवे और नेशनल हाईवे होने के कारण बरियारपुर की विकास की रफ्तार बहुत अधिक है यहां की साक्षरता दर भी बहुत अच्छी है गांव के मामले में बरियारपुर सबसे ऊपर है ।
द ट्रांसपोर्टर
यह ट्रांसपोर्टर फ्रैंचाइज़ी की पहली किस्त है, जो दो सीक्वल, ट्रांसपोर्टर 2 और ट्रांसपोर्टर 3, एक रिबूट, द ट्रांसपोर्टर रिफ्यूल और एक टेलीविजन श्रृंखला द्वारा सफल हुई।
संक्षेप
फ्रैंक मार्टिन, जो अज्ञात ग्राहकों के लिए पैकेज "ट्रांसपोर्ट" करते हैं, को एक ऐसा पैकेज स्थानांतरित करने के लिए कहा जाता है जो जल्द ही बढ़ना शुरू हो जाता है, और जटिलताएं पैदा होती हैं।
नाट्य विमोचन
ट्रांसपोर्टर का प्रीमियर 2,573 सिनेमाघरों में हुआ। 20.5 मिलियन डॉलर के उत्पादन बजट के साथ, इसने संयुक्त राज्य अमेरिका में $ 25,296,447 और दुनिया भर में कुल $ 43,928,932 की कमाई की।
कट और अनकट रिलीज
फिल्म को संयुक्त राज्य अमेरिका में PG-13 रेटिंग प्राप्त करने के लिए काटा गया था, और इस संस्करण को यूनाइटेड किंगडम और कई अन्य देशों में भी रिलीज़ किया गया था। जापान और फ्रांस ने बिना काटे संस्करण प्राप्त किया। पीजी -13 कटौती के लिए हिंसा के कुछ अनुक्रमों को या तो काट दिया गया या टोंड किया गया। इसमें शामिल है:
उत्तर अमेरिकी डीवीडी पर "विस्तारित फ़ाइट सीक्वेंस" में बस में बिना लड़ाई के देखा जा सकता है, लेकिन बिना आवाज़ के।
इस फिल्म के जापानी रीजन-फ्री ब्लू-रे कट में फिल्म का मूल अनकट फ्रेंच संस्करण है। इसमें कई विशेष विशेषताएं और हटाए गए दृश्य भी हैं। हालांकि, इसमें बिना फाइट वाले दृश्यों के नॉर्थ अमेरिकन स्पेशल फीचर (बिना आवाज के) शामिल नहीं है। ट्रांसपोर्टर 2 का बिना काट-छाँट संस्करण भी इस विशेष बॉक्सिंग सेट में शामिल है।
होम मीडिया
डीवीडी संस्करण 23 अक्टूबर 2003 को जारी किया गया था। इसमें पंद्रह मिनट विस्तारित लड़ाई दृश्य फुटेज और एक फीचर-लंबाई टिप्पणी शामिल थी। 23 अगस्त 2005 को, फिल्म "स्पेशल डिलीवरी एडिशन" में फिर से रिलीज़ हुई। इस संस्करण में मूल रिलीज़ के सभी फीचर्स शामिल थे, एक नया बैक-द-सीन्स डॉक्यूमेंट्री, एक मेकिंग ऑफ़-फीचर, और एक स्टोरीबोर्ड-टू-फिल्म तुलना। फिल्म को "द ट्रांसपोर्टर कलेक्शन" के एक भाग के रूप में भी जारी किया गया था, जिसने श्रृंखला में पहली दो फिल्मों को प्रदर्शित किया था। एक ब्लू-रे प्रारूप 14 नवंबर 2006 को जारी किया गया था।